CELEX: 62021TN0677
Language: et
Date: 2021-10-18 00:00:00
Title: Kohtuasi T-677/21: 18. oktoobril 2021 esitatud hagi – TL versus komisjon

13.12.2021   
            
            
               ET
            
            
               Euroopa Liidu Teataja
            
            
               C 502/40
            
         
      18. oktoobril 2021 esitatud hagi – TL versus komisjon
      (Kohtuasi T-677/21)
      (2021/C 502/60)
      Kohtumenetluse keel: inglise
      
         Pooled
      
      
         Hageja: TL (esindajad: advokaadid L. Levi ja N. Flandin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada hageja 2019. aasta karjääriarengu aruanne;
               
            
                  —
               
               
                  teise võimalusena tühistada karjääriarengu aruanne osas, milles see sisaldab vaidlustatud kommentaare;
               
            
                  —
               
               
                  samuti ja vajalikus ulatuses tühistada kostja 8. juuli 2021. aasta otsus, millega jäeti rahuldamata hageja kaebus karjääriarengu aruande peale;
               
            
                  —
               
               
                  mõista hageja kasuks välja hüvitis tekitatud mittevaralise kahju eest;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et kuna 2019. aastaks ei määratud kindlaks mingeid eesmärke, ei saanud kostja õigesti ja õiglaselt hageja sooritust 2019. aastal hinnata. Ta väidab, et eesmärkide puudumise tõttu on tehtud ilmne hindamisviga, on rikutud hoolitsemiskohustust ja hea halduse põhimõtet.
               
            
                  2.
               
               
                  Teine väide, et kostja on rikkunud personalieeskirjade artiklit 43 ja hindajate juhendit. Ta väidab samuti, et kostja tegi ilmse hindamisvea ning kuritarvitas võimu. Hageja kinnitab samuti, et kostja rikkus oma hoolitsemiskohustust ja hea halduse põhimõtet.
               
            
                  3.
               
               
                  Kolmas väide, et kostja on rikkunud ELTL artikli 292 lõiget 2 koostoimes personalieeskirjade artikli 25 lõikega 2 ja põhiõiguste harta artikli 41 lõikega 2.